Recapitulare inițială – Ce am învățat în clasa a IV-a
Disciplina: Matematică        Clasa: a 5-a
Nume elev: ____________________        Data: ____________
1. a) Află numerele necunoscute:
x + 245 378 = 812 506
y − 18 907 = 46 295
z × 24 = 6 912
t : 15 = 2 407
b) Ordonează crescător numerele aflate.

2. Calculează. Respectă ordinea efectuării operațiilor și scrie toate etapele de calcul.
a) 48 − 36 : [2 + 2 × (15 × 12 − 178)]
b) 120 + [25 × (406 − 382) − (238 + 162)]

3. Pe balconul bunicii sunt 36 de ghivece. Ghivecele cu flori sunt de 5 ori mai multe decât cele cu plante aromatice.
a) Câte ghivece cu flori și câte ghivece cu plante aromatice are bunica?
b) Bunica udă fiecare ghiveci cu flori cu 250 mℓ de apă. Câți mililitri de apă folosește pentru toate ghivecele cu flori? Exprimă rezultatul în litri și mililitri.

4. Un grup de elevi pleacă în excursie la ora 8:35. Drumul până la cetate durează 2 ore și 48 de minute. Pe drum, elevii fac un popas de 45 de minute. La ce oră ajung la cetate? Scrie rezolvarea.

5. a) Scrie cu cifre romane numerele: 1 476; 2 024; 944.
b) Scrie cu cifre arabe numărul MDCCLIX.

6. a) Calculează:
7/10 + 2/10 − 4/10 =
11/12 − 5/12 − 3/12 =
b) O pizza a fost tăiată în 8 felii egale. Ana a mâncat 3/8 din pizza, iar fratele ei a mâncat 2/8 din pizza. Ce fracție din pizza a rămas?

7. a) Află perimetrul unui dreptunghi cu lungimea de 12 m și lățimea de 7 m.
b) Află perimetrul unui pătrat cu latura de 9 cm.
c) O grădină are forma unui dreptunghi cu lungimea de 25 m și lățimea de 14 m. Grădina se împrejmuiește cu gard, lăsând loc pentru o poartă lată de 3 m. Câți metri de gard sunt necesari?

8. Pentru fiecare corp geometric de mai jos, scrie numărul de vârfuri, numărul de fețe, numărul de muchii și forma bazei:
a) cubul;
b) paralelipipedul dreptunghic;
c) piramida cu baza pătrat.

